open-index/open-wikipedia-markdown huggingface dataset:
Սիսոյ Բորոդին

**Սիսոյ Բորոդին** (, ), ռուսական բանակի և Ռուսաստանի ժողովուրդների ազատագրման կոմիտեի գեներալ-մայոր։

## Կենսագրություն
Սիսոյ Բորոդինը ծնվել է 1883 թվականին Նիժնե Կուրմոյարսկի ստանիցայում։ 1904 թվականին ավարտել է Նովոչերկասսկի կազակական ուսումնարանը, այնուհետև ծառայել է 6-րդ և 14-րդ Դոնի կազակական գնդերում։    1913 թվականին ավարտել է Նիկոլաևի ռազմական ակադեմիան։

## Ռազմական ծառայություն
Բորոդինն Առաջին համաշխարհային պատերազմին մասնակցել է Դոնի 1-ին կազակական դիվիզիայի կազմում։ 1914 թվականի մարտին ստացել է կապիտանի, 1916 թվականի օգոստոսի 15-ին  փոխգնդապետի կոչումներ։ 1916 թվականի նոյեմբերի 27-ին նշանակվում է  14-րդ բանակային կորպուսի շտաբի հանձնարարությունների շտաբ-սպա, որտեղ փոխադրվել էր  1915 թվականի հոկտեմբերին։ 1917 թվականի նոյեմբերի 25-ին Բորոդինը Թուրքեստանյան հրաձգային դիվիզիայի շտաբի պետն էր, բայց մինչև տարեվերջ տեղափոխվում է Դոնի Նիժնե-Կուրմոյարսկի ստանիցա, որտեղ էլ ղեկավարում է ստանիցայի գունդը, որի հետ էլ 1918 թվականի գարնանը  մասնակցում է Ընդհանուրդոնյան խռովությանը, ղեկավարում է Վերին- Կուրմոյարսկի, Ներքին- Կուրմոյարսկի, Նագավսկի, Եսաուլովսկի և Պոտեմկինսկի ստանիցաները։ Նույն գարնանը գնդապետի կոչումով նշանակվում է Կ. Կ. Մամոնտովի ջոկատի շտաբի պետ։ Դոնի ազատագրումից հետո ընտրվում է Զորական Շրջանի անդամ, որտեղ դառնում է Ռազմական հանձնաժողովի նախագահ։ Դրա հետ միաժամանակ Դոնի 8-րդ կորպուսում կատարում էր շտաբի պետի պարտականությունները։ 1919 թվականի փետրվարին, ստանալով գեներալ-մայորի կոչում դառնում է Դոնի Զորական շտաբի պետը և 1920 թվականի մարտին, նահանջի ժամանակ, Նովոռոսիյսկից մեկնում է Ղրիմ։ Վրանգելի Ռուսական բանակի Դոնի 3-րդ դիվիզիայի շտաբի պետն է։

## Էմիգրացիա
1920 թվականի նոյեմբերին  ռուսական զորքերը էվակուացվում են Ղրիմից և Բորոդինը ընկնում է Լեմնոս կղզի (Հունաստան)։ Այնուհետև  նա մեկնում է Բուլղարիա, աշխատում է տաքսու վարորդ, 20-ականների սկզբին Սոֆիայում կատարում է Դոնի, Գեորգիևյան, Գունդերովսկու գնդի հրամանատարի պարտականությունները։ Երկրորդ համաշխարհային պատերազմի ժամանակ գեներալ-մայոր Ա. Վ. Տուրկուլայի կորպուսի Դոնի առանձնակի կազակական գնդի հրամանատարն էր։ Այդ կորպուսը մտնում էր Ռուսաստանի ժողովուրդների ազատագրության Կոմիտեի Զինված Ուժերի կազմի մեջ, որը սկսել էր ձևավորվել 1944 թվականին Զալցբուրգի շրջանում (Ավստրիա) Վերմախտի և ԷսԷս-ի  կազմի ռուսական ստորաբաժանումների անձնակազմից, որի ընդհանուր թվաքանակը 5200 մարդ էր.: Գերի է ընկել անգլո-ամերիկյան դաշնակիցների մոտ, բայց խուսափում է ԽՍՀՄ-ին բռնի արտահանձնումից։ 1948 թվականին ընտրվում է  СВОД-ի Ռազմական Խորհրդի անդամ։ 1953 թվականին հանդես է գալիս որպես Արտասահմանում Դոնի ատամանի թեկնածու, բայց հանում է իր թեկնածությունը հօգուտ գեներալ Պ. Կ. Պիսարևի։  Կյանքի վերջին տարիներն անցկացնում է Գանում (Փարիզի արվարձան), որտեղ մահանում է 1961 թվականի փետրվարի 20-ին։ Թաղված է տեղի գերեզմանատանը։

## Ծանոթագրություններ

## Արտաքին հղումներ
* Биография на Хроносе

Կատեգորիա:Առաջին համաշխարհային պատերազմի մասնակիցներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ռուս ռազմական գործիչներ
Կատեգորիա:Ռուսաստանի քաղաքացիական պատերազմի մասնակիցներ
Ասք Ռոստամի մասին

**Ասք Ռոստամի մասին** ( , ), խորհրդային գեղարվեստական կինոնկար, որը նկարահանվել է 1971 թվականին, ռեժիսոր Բորիս Կիմյագարովի կողմից` Ֆիրդուսու «Շահնամե» վիպերգության մոտիվներով։ Այն նշված թեմայով նկարահանված կինոեռապատումի առաջին ֆիլմն է` բաղկացած երկու մասից։

## Սյուժեն
Ֆիլմը պատմում է հին իրանական լեգենդար դյուցազն և քաջ զինվոր Ռոստամի սխրանքների մասին, ով մշտապես պատրաստ է օգնության ձեռք մեկնել նրանց, ովքեր դրա կարիքն ունեն։ Էկրանին հայտնվում են էպոսի հերոսները` կույր աշուղը, ով դաժան տիրակալին պատմում է ողջ ճշմարտությունը, ինչպես նաև չարքը, ով շարունակ կերպարանափոխվելով, դավեր է նյութում գլխավոր հերոսի դեմ։

## Դերասանական կազմ

## Նկարահանող խումբ

## Հետաքրքիր փաստեր
Կինոնկարը հայերեն լեզվով կրկնօրինակվել է Համո Բեկնազարյանի անվան «Հայֆիլմ» կինոստուդիայում և համարվում է կրկնօրինակման լավագույն նմուշ։ Էկրանային տեքստի հեղինակը Վարոս Հովակիմյանն է, ռեժիսորները` Վիգեն Իսահակյանը և Լևոն Գրիգորյանը, հնչյունային ձևավորումը` Զանիկ Մուրադբեկյան, խմբագիրը` Մարգարիտա Մելիքյան։ Դերերը կրկնօրինակել են Սոս Սարգսյանը, Վլադիմիր Աբաջյանը, Էդգար Էլբակյանը և ուրիշներ։

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:«Տաջիկֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Շահնամե
Բենյամին Հենրիքս

**Բենյամին Հենրիքս** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի և Գերմանիայի ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Բայեր Լևերկուզեն
Հենրիքսը Բայեր Լևերկուզենի ակադեմիայի սան է։ Իր պրոֆեսիոնալ դեբյուտը նշեց 2015 թվականի սեպտեմբերի 20-ին՝ փոխարինելով Կարիմ Բելարաբիին Բորուսիա Դորտմունդի դեմ խաղում։ Առաջին հանդիպումը եվրոպական առաջնություններում անցկացրեց 2016 թվականի փետրվարի 18-ին՝ փոխարինելով Ադմիր Մեհմեդիին Եվրոպայի Լիգայի 1/16 եզրափակչի Սպորտինգ Լիսաբոնի դեմ խաղում։ Իր դեբյուտը Չեմպիոնների Լիգայում նշեց սեպտեմբերի 14-ին՝ ԲԿՄԱ Մոսկվայի դեմ խաղում։ Բայեր Լևերկուզենի առաջին թիմի կազմում Հենրիքսը անցկացրեց 76 հանդիպում՝ դառնալով 5 գոլային փոխանցման հեղինակ։

### Մոնակո
2018 թվականի օգոստոսի 29-ին Հենրիքսը 5 տարվա պայմանագիր կնքեց Մոնակոյի հետ։ Ակումբը նրա համար վճարեց 20 միլիոն եվրո։

## Միջազգային կարիերա
Հենրիքսը իրավասու էր ներկայացնել Գերմանիան և Գանան միջազգային ասպարեզում։ Նա հանդես է եկել Գերմանիայի բոլոր տարիքային երիտասարդական հավաքականներում։ Գերմանիայի ազգային հավաքական առաջին անգամ հրավիրվեց 2016 թվականի նոյեմբերի 4-ին՝ Սան Մարինոյի և Իտալիայի դեմ խաղերի համար։ Ազգային հավաքականում իր դեբյուտը նշեց նոյեմբերի 11-ին՝ Սան Մարինոյի դեմ խաղում։

2017 թվականի հունիսին Հենրիքսը ընդգրկվեց Գերմանիայի՝ Կոնֆեդերացիաների գավաթի համար վերջնական կազմում։ Առաջնությունում նա անցկացրեց 2 հանդիպում՝ դառնալով 2 գոլային փոխանցման հեղինակ, իսկ Գերմանիային հաղթեց մրցաշարը՝ եզրափակչում 1-0 հաշվով պարտության մատնելով Չիլիին։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 4-ի դրությամբ*

### Միջազգային վիճակագրություն
*2018 թվականի սեպտեմբերի 4-ի դրությամբ*

## Նվաճումներ
### Միջազգային

###### Գերմանիա
* ՖԻՖԱ Կոնֆեդերացիաների գավաթ. 2017

### Անհատական
* Ֆրից Վալտերի մեդալ. 2016 (Ոսկի Մ19)

## Ծանոթագրություններ

## Արտաքին հղումներ
*Հենրիքսի պաշտոնական Ֆեյսբուքի էջը
*Հենրիքսի պաշտոնական Ինստագրամի էջը
* Հենրիքսը transfermarkt-ում
*Հենրիքսը soccerbase.com-ում
*Հենրիքսը WhoScored.com կայքում
*Հենրիքսը Մոնակոյի պաշտոնական կայքում 
*Հենրիքսը ՈՒԵՖԱ-ի պաշտոնական կայքում

Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:ՌԲ Լայպցիգի ֆուտբոլիստներ
Սվետլանա Նորբաևա

**Սվետլանա Նորբաևա** (, ), թատրոնի և կինոյի խորհրդային ուզբեկ դերասանուհի։ Ուզբեկստանի ԽՍՀ ժողովրդական արտիստ (1979 թ.):

## Կենսագրություն
Սվետլանա Նորբաևան ծնվել է 1944 թվականին Տաշքենդում։ 1964 թվականին ավարտել է Տաշքենդի Ա. Օստրովսկու անվան գեղարվեստա-թատերական ինստիտուտը։ Որպես դերասանուհի աշխատել է Ուզբեկստանի դրամատիկական թատրոնում, որտեղ խաղացել է ավելի քան երեսուն դեր։

Ֆիլմերում սկսել է նկարահանվել 1964 թվականից։ Նրա առաջին խաղը կինոյում եղել է Ու. Նազարովի «Սուրայ» ֆիլմում մարմնավորած Սուրայի դերը։ Մշտապես ներգրավված է եղել ուզբեկերեն ֆիլմերի կրկնօրինակման գործընթացում։ «26-րդին չկրակել» ֆիլմում Նադիայի դերի համար արժանացել է Ուզբեկստանի Լենինյան կոմսոմոլի մրցանակի։ Ուզբեկստանի ԽՍՀ ժողովրդական արտիստի կոչման է արժանացել 1979 թվականին։

## Ֆիլմագրություն

## Ծանոթագրություններ

## Արտաքին հղումներ
* 
* Светлана Норбаева. «Жить легче не становится. Становится — интересней».

Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Խորհրդային դերասանուհիներ
Կատեգորիա:Տաջիկ դերասաններ
Թունիսի ֆրանսիական պրոտեկտորատ

**Թունիսի ֆրանսիական պրոտեկտորատ** (, ), պրոտեկտորատ, որը ստեղծվել է 1881 թվականին՝ Ֆրանսիայի գաղութային կայսրության օրոք։ Գոյություն է ունեցել մինչև 1953 թվականը՝ Թունիսի անկախության հռչակումը։

## Պատմություն

19-րդ դարի սկզբին Թունիսը փլուզման եզրին գտնվող Օսմանյան կայսրության մաս էր կազմում՝ ունենալով ինքնավարություն թուրքական պետության կազմում։ Այն կառավարվում էր Մուհամադ ալ-Սադիք բեյի կողմից։ 1877 թվականին Ռուսաստանը պատերազմ հայտարարեց Օսմանյան կայսրությանը։ Շուտով ռուսները հաղթանակ տարան վերջիններիս նկատմամբ, որին էլ հաջորդեց մի շարք բալկանյան երկրների անկախությունը։ Շուտով միջազգային հանրության ուշադրությունը կենտրոնացավ նաև Հյուսիսային Աֆրիկայի օսմանյան տարածքների վրա։

1878 թվականին այսպես կոչված «Արևելյան հարցի» լուծման համար Բեռլինում հրավիրվեց վեհաժողով։ Մեծ Բրիտանիան, որը դեմ էր Օսմանյան կայսրության վերջնական ոչնչացմանը, առաջարկեց Թունիսում հաստատել ֆրանսիական, իսկ Կիպրոսում՝ բրիտանական  վերահսկողություն։ Գերմանիան այնքան էլ հետաքրքրված չէր Միջերկրական ծովի հարավային ավազանի երկրներով, սակայն կողմ չէր այնտեղ Ֆրանսիայի գերիշխանության սահմանմանը (դա պայմանավորված էր ֆրանս-պրուսական պատերազմներով)։ Իտալիայի թագավորությունը, որն ուներ ոչ միայն քաղաքական, այլ նաև տնտեսական շահեր Թունիսում, կտրականապես դեմ էր Թունիսի ֆրանսահպատակեցմանը։ Այնուամենայնիվ, Իտալիայի կառավարությանը չհաջողվեց իր պահանջները թելադրել հյուսիսաֆրիկյան այս երկրի վերահսկողության համակարգի ստեղծման վերաբերյալ։

1881 թվականի ապրիլին ֆրանսիական զորքերը հատելով Ալժիրի սահմանը ներխուժեցին Թունիս։ Շուտով բեյի բանակը հանձնվեց։ Նույն թվականին բեյ Մուհամադ ալ-Սադիքը պայմանագիր կնքեց ֆրանսիացիների հետ, որով էլ Ֆրանսիային հանձնեց Թունիսի ղեկավարումը։ Այնուամենայնիվ արյունարբու արաբները շարունակում էին համառորեն դիմադրել եվրոպացի զավթիչներին։ Ռազմական գործողությունները շարունակվեց մինչև 1881 թվական։

Թունիսի պրոտեկտորատը, որպես ֆրանսահպատակ պետական կազմավորում, ուներ սեփական զինանշանը, օրհներգը, ազգային արժույթը և նամականիշները։ Երկրի կառավարվում էր Փարիզի կենտրոնական կառավարության կողմից նշանակված նահանգապետների կողմից։

Շուտով ֆրանսիացի գաղութարարներին հաջողվում է գրավել նաև Ալժիրը՝ տասնամյակներ տևած մարտերից հետո։ Թունիսի ֆրանսիական պրոտեկտորատի գոյության ամբողջ ընթացքում Օսմանյան կայսրությունը փորձեր էր կատարում հետ նվաճել իր կորցրած տիրույթները, սակայն ապարդյուն։ Ֆրանսիական տիրապետության  շրջանում Թունիսն ապրեց աննշան առաջընթաց։ Այսուհանդերձ պրոտակտորատի համար արդիական էին ֆինանսական խնդիրները։ Ֆրանսիական իշխանություններն այստեղ անցկացրել են ենթակառուցվածքների, արդյունաբերության, ֆինանսների և առողջապահության ոլորտի բարեփոխումներ։ Մեծ էր ֆրանսիական տնտեսական զարգացման ընկերությունների ներդրումն այդ գործում։  Թունիսի անկախության շարժումը ակտիվացել է Առաջին համաշխարհային պատերազմի նախօրեին և գագաթնակետին հասել Երկրորդ համաշխարհային պատերազմից հետո։ Երկարատև մարտերից հետո 1956 թվականին Թունիսին հաջողվեց նվաճել անկախություն։

## Ծանոթագրություններ

Կատեգորիա:1881 հիմնադրումներ
Կատեգորիա:1953 կազմալուծումներ
Կատեգորիա:Թունիսի պատմություն
Ռոստամ և Սոհրաբ

**Ռոստամ և Սոհրաբ** (տաջիկերեն՝ Рустам ва Сӯҳроб, ռուսերեն՝ Рустам и Сухраб), խորհրդային գեղարվեստական կինոնկար, որը նկարահանվել է 1971 թվականին, ռեժիսոր Բորիս Կիմյագարովի կողմից՝ Ֆիրդուսու «Շահնամե» վիպերգության մոտիվներով։ Կինոնկարը նշված թեմայով նկարահանված կինոեռապատումի երկրորդ ֆիլմն է։ 1972 թվականին Թբիլիսիում կայացած 5-րդ Համամիութենական կինոփառատոնում արժանացել է մրցանակի և պարգևի՝ էկրանին ժողովրդական հերոսական էպոսն արտացոլելու համար։

## Սյուժեն
Ֆիլմը պատմում է հին իրանական լեգենդար դյուցազն և քաջ զինվոր Ռոստամի, գեղեցկուհի Թեհմինայի նկատմամբ նրա բանաստեղծական սիրո, նախանձոտ շահ Քավուսի դավաճանության և նենգության, Ռոստամի և իր որդու` Սոհրաբի հանդիպման և վերջինիս ողբերգական մահվան մասին։

## Դերասանական կազմ

## Նկարահանող խումբ

## Հետաքրքիր փաստեր
Կինոնկարը հայերեն լեզվով կրկնօրինակվել է Համո Բեկնազարյանի անվան «Հայֆիլմ» կինոստուդիայում և համարվում է կրկնօրինակման լավագույն նմուշներից մեկը։ Էկրանային տեքստի հեղինակը Վարոս Հովակիմյանն է, ռեժիսորը` Լևոն Գրիգորյանը, խմբագիրը` Մարգարիտա Մելիքյան։

Դերերը կրկնօրինակել են`

* Սոս Սարգսյանը
* Վլադիմիր Աբաջյանը
* Էդգար Էլբակյանը
* Արծրուն Մանուկյանը
* Դոնարա Մկրտչյանը
* Մարգո Մուրադյանը
* Մայիս Կարագյոզյանը
* Թորոս Սարգսյանը
* Հովակ Գալոյանը
* Ռազմիկ Արոյանը
* Գարուշ Խաժակյանը

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:«Տաջիկֆիլմ» ստուդիայի ֆիլմեր
Կատեգորիա:Բորիս Կիմյագարովի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր այբբենական կարգով
Կատեգորիա:Շահնամե
Պար քամու հետ

**«Պար քամու հետ»** (), հարավկորեական մելոդրամա, որը պատմում է մարդու՝ որպես պարողի կայացման և պարի նկատմամբ սիրո մասին։ Պրեմիերան կայացել է 2004 թվականի ապրիլի 9-ին։ Ֆիլմը նկարահանվել է վիպասան Չի Սոն Սայի վեպի հիման վրա։

## Սյուժե
Պուն Շիկը (Լի Սոնչժե) պատմում է մի երիտասարդ աղջկա՝ Ջոն Խվային (Պակ Սոլ Մի), իր կյանքի պատմությունը, թե ինչպես ինքը դարձավ պարող և ինչպես փոխվեց իր աշխարհայացքը։ Ջոն Խվան, որին հանձնարարվել էր բռնել նրան խարդախության մեջ, հասկացավ Պուն Շիկի համար նախատեսված պարերի իսկական նպատակը։

## Դերերում
* Լի Սոնչժե — Պուն Շիկ, պարող
* Պակ Սոլ Մի — Ջոն Խվա, կին-ոստիկան
* Կիմ Սու Րո — Ման Սու, Պուն Շինի դպրոցական ընկերը
* ԼԻն Կուն Խի
* Մուն Չոն Խի

## Ծանոթագրություններ

## Արտաքին հղումներ
* 
* ''Dance with the Wind'' at HanCinema

Կատեգորիա:2004 դրամա ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական դրամա ֆիլմեր
Կատեգորիա:2000-ականների կորեերեն ֆիլմեր
Էդրիանն Փալիկի

**Էդրիանն Փալիկի** (; , Տոլիդո, Օհայո, ԱՄՆ), ամերիկացի դերասանուհի, հայտնի է  «Լեգեոն», «Անբռնելիները» և «G.I. Joe: Կոբրայի նետումը 2» ֆիլմերում կատարած դերերով, որոնք իրականացրել է «Գիշերային ուրբաթի կրակները», Գերբնական և ««S.H.I.E.L.D.» գործակալները» հեռուստասերիալներում։

## Կենսագրություն
Էդրիանն Փալիկին ծնվել է 1983 թվականի մայիսի 6–ին Օհայո նահանգի Թոլիդո քաղաքում։ Նրա հայրը ունի լեհա–հունգարական, իսկ մայրը անգլո–գերմանական ծագում։ 2001 թվականին Թոլիդոյում ավարտել է Ուիթմերի միջնակարգ դպրոցը։ Հետո որոշ ժամանակ սենդվիչ պատրաստող է աշխատել։ 2003 թվականից սկսեց նկարահանվել ֆիլմերում։ Նկարվել է *[[Maxim]]* ամսագիր համար։

## Անձնական կյանքը
2013 թվականին հանդիպել է դերասան Դի Ջեմ Կոտրոնայի հետ։ 2014 թվականի սեպտեմբերին հաստատել է, որ ամուսնացած է աճպարար Ջեքսոն Սթիդդելի հետ, որի հետ ծանոթացել է «Ջոն Ուիք» ֆիլմի նկարահանման ժամանակ։

Էդրիաննը իր ծնողների անուններով՝ Jeff & Nancy դաջվածք ունի ձեռքի վրա, ինչպես նաև ապարանջան թևերի ձևով։

## Ֆիլմագրություն

 

## Պարգևներ և անվանակարգեր
Էդրիաննը երկու անգամ ընկել է *[[Maxim]]* ամսագրի թոփ հարյուրակի մեջ։ 2013 թվականին առաջադրվել է Teen Choice Awards պարգևի համար՝ «Choice Movie: էքշըն դերասանուհի» կատեգորիայում՝ «G.I. Joe: Կոբրայի նետումը 2» ֆիլմում կատարած դերի համար։

## Ծանոթագրություններ

## Արտաքին հղումներ
* Официальный сайт Эдрианн Палики
* 
* 

Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացիներ լեհական սերմամբ
Կատեգորիա:Ամերիկացի դերասանուհիներ
Կատեգորիա:Ամերիկացի կին հնչյունավորողներ
Մուրսիայի դրոշ

**Մուրսիայի դրոշ** (), Մուրսիայի ինքնավար մարզի խորհրդանիշերից մեկը։

Դրոշը ընդունվել է 1982 թվականի հունիսի 9-ին։ 4.1 հոդվածում Մուրսիայի ինքնավար մարզը նկարագրվում է

Մուրսիա շրջան, ուղղանկյուն ազնվամորու ֆոնի վրա։ Դրոշի վերևի ձախ հատվածում տեղակայված են չորս դղյակներ, իսկ ներքևի աջ հատվածում՝ յոթ թագավորական թագեր՝ չորս շարքով՝ առաջին շարքում մեկ հատ, երկրորդում՝ երկու, երրորդում՝ երեք, չորորդում՝ մեկ։


Չորս դղյակները խորհրդանշում են պատմական Մուրսիա քաղաքի շրջափակումը՝ Կաստիլյան և Արագոնյան թագերը, Գրանադայի ամիրայությունը և Միջերկրական ծովը։ Յոթ թագերը խորհրդանշում են Մուրսիայի թագավորությունը։

## Ծանոթագրություններ

## Տես նաև
* Մուրսիայի զինանշան

Կատեգորիա:Իսպանիայի դրոշներ
Լորո պարկ

**Լորո պարկ** ( կամ *թութակների այգի*), ամենակարևոր և այցելվող կենդանաբանական այգիներից մեկը (40 միլիոն մարդ այգու բացումից մինչև այսօր)։ Գտնվում է Տեներիֆե կղզու վրա, Պուերտո դե լա Կրուս քաղաքի մոտակայքում։ Երկու տոմս գնելու դեպքում անհրաժեշտ է կենսաչափական տվյալների կանխիկացում անել (մատնահետքերով)։

## Պատմություն
Այգին հիմնադրվել է 1972 թվականին, Պուերտո դե լա Կրու քաղաքի մոտակայքում, Տեներիֆե կղզու վրա։ Ընդգրկում էր 1․3 հեկտար տարածք։ Կենդանաբանական այգում կար 150 տեսակի թութակ (այժմ այգու տարածքը կազմում է 13․5 հեկտար, իսկ թութակների տեսակների թիվը կազմում է մոտ 4 հազար։ Թութակների հավաքածուներով այս կենդանաբանական այգին ամենամեծն է աշխարհում։

Այգին ունի նաև մեծ դելֆինարիում, որտեղ ամեն օր ներկայացումներ են լինում։ Կենդանաբանական այգին ունի նաև ձկների, պրիմատների (կաթնասունների բարձրագույն կարգ), թռչունների և սողունների տարբեր տեսակների հավաքածու։

## Ծանոթագրություններ

## Արտաքին հղումներ
* Описание Лоро-парка в блоге Siesta.Life (краткий путеводитель и полезные советы)
* Официальный сайт Лоро-парка
* Подкаст о Лоро-парке 

Կատեգորիա:Իսպանիայի կենդանաբանական այգիներ
Իսկ Բո՞բը

**«Իսկ Բո՞բը»** (), ռեժիսոր Ֆրենկ Օզի 1991 թվականի կինոֆիլմը։

## Սյուժե
Հոգեկան խանգարումներից և միայնությունից տառապող Բոբը գալիս է հոգեվերլուծող Լեո Մարվինի մոտ։ Սակայն նա ընդհանրապես ժամանակ չի ունենում, և հենց այդ ժամանակ նա պետք է իր ընտանիքի հետ գնար երկար սպասված արձակուրդի։ Որպեսզի ազատվեր ձանձրալի հիվանդից, բժիշկը նրան է հանձնում իր հեղինակած գիրքը, որը կոչվում է «Երեխայի քայլեր»։ Գիրքը անսպասելիորեն լավ է անդրադառնում Բոբի առողջության վրա։ Որպեսզի շնորհակալություն հայտնի բժշկից և ստանա լրացուցիչ կոնսուլտացիաներ՝ Բոբը պետք է գտներ նրան և նրա հետ անցկացներ արձակուրդը։ Սա դժվարին փորձություն է և՛ Բոբի, և՛ բժիշկի, և՛ նրա ընտանիքի համար, բայց հրապուրանքը, հոգատարությունը և հնարամտությունը կօգնեն բոլորին լուծել իրենց խնդիրները՝ գտնելով խաղաղություն և համաձայնություն։

## Դերերում
* Բիլ Մյուրեյը — *Բոբ Ուայլի*
* Ռիչարդ Դրեյֆուս — *Լեո Մարվին*
* Ջուլի Հեգերթի — *Ֆեյ Մարվին*
* Չարլի Կորսմո — *Զիգմունդ Մարվին*
* Քեթրին Էրբե — *Աննա Մարվին*
* Թոմ Օլդրիջ — *պարոն Գատտման*
* Սյուզան Ուիլիսը — *տիկին հնարամտություն*
* Դորիս Բելակ — *բժիշկ Կատարինա Տոմսկի*
* Ռոջեր Բոուեն — *Ֆիլ*
* Ֆրեն Բրիլլ — *Լիլի Մարվին*
* Բրայան Ռեդդի — *Կարսվելլ Ֆենստերվալդ*

## Հետաքրքիր փաստեր
* Ֆիլմը «Bravo»-ի «Հարյուր ամենածիծաղելի ֆիլմերի ցանկում» զբաղեցնում է 43-րդ հորիզոնականը։

## Ծանոթագրություններ

## Գրականություն
* 

## Արտաքին հղումներ
*  
*  
* Рецензия на фильм от Алекса Экслера

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1991 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Վիրջինիայում նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Նյու Հեմփշիրում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Տրիսկելիոն

250px|մինի|աջից|Մեն կղզու դրոշը

**Տրիսկելիոն** (նաև *տրիսկելիոն, տրիկսել, տրիսկել*, տրիսկելե,  - եռոտանի), նշան՝ երեք փախչող ոտքի տեսքով, որոնք դուրս են գալիս մեկ կետից։ Պատմական նշանը հանդիպել է տարբեր ազգերի մոտ։ Հիմա այն համարվում է Սիցիլիայի և Մեն կղզու խորհրդանշանը։

## Մեն կղզի
Մոտավորապես 1266 թվականին՝ *tre cassyn*-ը (տրեսկելիոնը Մեն կղզու բնակիչների լեզվով) դարձավ Շոտլանդիայի թագավոր Ալեքսանդեր III-ի զինանշանը։

## Սիցիլիա
250px|մինի|աջից|Սիցիլիայի դրոշը
220px|մինի|ձախից

Տրեսկելիոնը համարվում է Սիցիլիայի խորհրդանշանը։ Մ․թ․ա․ 8-րդ դարում հունական արշավախումբը, փնտրելով նոր տարածքներ Միջերկրական ծովում, հասնում է մի հսկա, նախկինում անհայտ մի կղզու։ Այն գրավում է հույներին իր հարուստ բնական ռեսուրսներով։ Հետազոտելով կղզին, հույները գտնում են, որ այն ունի երեք գագթ, որոնք այժմ ունեն Փահին (հարավում), Փելոր (արևելքում) և Լիլիբեյ (արևմուտքում) անվանումները։

Տրիսկելիոնը հայտնվել է հույների գնալուց անմիջապես հետո։ Կզու անունը Տրինակրիա էր, հունարեն *trinacrios,* որը նշանակում է եռակյուն։ Տրինակիայի, այժմ՝ Սիցիլիայի, խորհրդաննիշը ընտրվում է տրիսկելիոնը, որը մինչ օրս պահպանվում է։

Ամենասկզբում, տրիսկելիոնի նկարված էր Մեդուզայի տեսքով, իսկ մազերի փոխարեն օձեր էին։ Ներկայիս տեսքը այսպիսին է․ այն կին է, երևի աստվածուհի, երբեմն թևերով, որպեսզի ցույց տա ժամանակի հավերժական հոսքը, և օձերով, որպեսզի ցույց տա իմաստություն։ Օձերին երբեմն փոխարինում են ցորենի հասկերը՝ ցույց տալով կղզու առատությունը։

Սիցիլիայի տարածաշրջանի ժողովի ժամանակ տրեսկելիոնը ընդունվել է որպես Սիցիլիայի դրոշի անբաժան մաս։ Այն գտնվում է դեղին և կարմիր գույներով դրոշի մեջտեղում։

## Նմանատիպ դրոշներ

Flag of Ingushetia.svg|Ինգուշեթիայի դրոշ
Flag of Ust-Orda Buryat Autonomous Okrug.svg|Ուստ-Օրդինական Բուրյաթական շրջանի դրոշ
Flag of the Kumukh people 1.svg|Կումիկների դրոշ


## Ֆուտբոլային ակումբներ
Տրիսկելիոն պատկերված է «Ֆըրսթ»  (Վիենա, Ավստրիա), և «Գենգամ» (Բրետան, Ֆրանսիա) ֆուտբոլային ակումբների նշանների վրա։

## Տես նաև
* Հավերժության հայկական նշան

## Գրականություն
* Sabine Heinz: Symbole der Kelten. 2. Auflage. Schirner, Darmstadt 2007, ISBN 3-89767-559-5.

Կատեգորիա:Խորհրդանիշներ
Կատեգորիա:Հին Հունաստանի մշակույթ
Կատեգորիա:Մեծ Հունաստան
Կատեգորիա:Միկենյան քաղաքակրթություն
Կատեգորիա:Սիմետրիա
Կատեգորիա:Սիցիլիայի մշակույթ
Ռիկի Ջեյ

**Ռիչարդ Ջեյ Պոտաշ** (, առավել հայտնի է որպես **Ռիկի Ջեյ**, , ), ամերիկացի դերասան և իլյուզիոնիստ։ Հայտնի է «Գիշերներ բուգի ոճով», «Վաղը երբեք չի մահանում», «Մագնոլիա» և «Կողոպտիչ» ֆիլմերից, ինչպես նաև «Դեդվուդ» և «Հիշիր, ինչ կլինի» հեռուստասերիալներից։ Նա ձեռքերի հմտության փորձագետ է և հայտնի է խաղաքարտային հնարքներով և հիշողության փորձարկումներով։

## Կենսագրություն
Ջեյը ծնվել է Նյու Յորքում՝ Բրուքլինում՝ միջին խավի եվրոպական ընտանիքում։ Նրա պապը՝ Մաքս Կացը, եղել է ունևոր դիպլոմավորված հաշվապահ և սիրողական աճպարար, ինչն էլ ազդել է Ջեյի ապագա մասնագիտության ընտրության վրա։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կոռնելի համալսարանի շրջանավարտներ
Կոպրիվնիցա

thumb|left|230px|Սուրբ Նիկոլայի եկեղեցի
thumb|left|230px
**Կոպրիվնիցա** (), քաղաք Խորվաթիայի հյուսիսային մասում։ Կոպրիվնիցկո-Կրիժևացկայա ժուպանության խոշորագույն քաղաք։ Բնակչությունը կազմում է 24 809 մարդ (2001 թվական), 2005 թվականի տվյալներով՝ 25 000 մարդ։

Կոպրիվնիցան գտնվում է Զագրեբից հյուսիս-արևելք (հեռավորությունը մայրաքաղաքից 75 կմ)։  32 կմ դեպի հյուսիս-արևմուտք գտնվում է Վարաժդին քաղաքը, 30 կմ դեպի հարավ-արևմուտք՝ Կրիժևցի քաղաքը, 22 կմ հարավ-արևելք՝ Ջուրջևաց քաղաքը։

Կոպրիվնիցան խոշոր տրանսպորտային հանգույց է։ Այստեղ են հատվում երկաթուղային Զագրեբ - Բուդապեշտ և Վարաժդին - Օսիեկ մայրուղիները։

Կոպրիվնիցան արդյունաբերական քաղաք է։ Տնտեսության հիմքը կազմում է սննդի, քիմիական և փայտամշակման արդյունաբերությունը։ Քաղաքի խոշորագույն ձեռնարկություններից է Podravka ընկերությունը։ Քաղաքում տեղակայված է նաև գարեջրի Carlsberg Croatia ընկերությունը, որն արտադրում է Pan գարեջուրը։

## Պատմություն և տեսարժան վայրեր
Քաղաքը առաջին անգամ հիշատակվել է 1272 թվականին, բայց քաղաքի կարգավիճակ ստացել է 1356 թվականին։

16-րդ դարում քաղաքում կառուցվել է ամրոց՝ թուրքական հարձակումներից պաշտպանելու համար։ 17-րդ դարում քաղաքը ապրել է բուռն զարգացում։ Նույն դարում բարոկկո ոճով կառուցվել է Սուրբ Նիկոլայ եկեղեցին։

## Սպորտ
Քաղաքում հիմնվել է Սլավեն Բելուպո ֆուտբոլային ակումբը, որը հանդես է գալիս Գրադսկի մարզադաշտում։

## Հայտնի բնակիչներ
* Բադել Մարիյան
* Բարտլ Զլատա
* Իվան Գեներալիչ
* Վինկո Գրդան

## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:Խորվաթիայի քաղաքներ
Հարլի Քուին Սմիթ

**Հարլի Քուին Սմիթ** (, ), ամերիկացի դերասանուհի։ Նկարահանվել է «Ժանիք» և դրա շարունակություն «Յոգայի սիրահարները» ֆիլմերում, որոնց ռեժիսորը նրա հայրը՝ Քևին Սմիթն է։

## Վաղ կյանք
Սմիթը ծնվել է Նյու Ջերսիի Ռեդ Բենք քաղաքում։ Նա կինոստեղծող Քևին Սմիթի և դերասանուհի Ջենիֆեր Շվալբաք-Սմիթի դուստրն է։ Նրա անունը դրվել է Բեթմենի չարագործուհիներից Հարլի Քուինի անունով։ Նա նկարահանվում է և մտերիմ է Լիլի-Ռոուզ Դեփի՝ Ջոնի Դեփի դստեր հետ։

## Կարիերա
Սմիթը սկսել է իր դերասանական կարիերան մարմնավորելով փոքրիկ չխոսկան Բոբին «Ջեյը և չխոսկան Բոբը պատասխան հարված են տալիս» ֆիլմում։ 2004 թվականին նա կատարել է կամեո «Աղջիկը Ջերսիից» ֆիլմում, մարմնավորելով Թրեյսի Քոլելիին, իսկ երկու տարի անց նկարահանվել է «Կլերնկներ 2» ֆիլմում։ 2014 թվականին նա կատարել է փոկրիկ դեր «Ժանիք» ֆիլմում, իսկ 2016 թվականին նա կրկնել է իր դերը «Յոգայի սիրահարները» ֆիլմում։ 2016 թվականի հունվարին հայտարարվեց, որ նա խաղալու է իր հոր կերպարի աղջկա դերը «Hollyweed» կատակերգությունում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Ուզբեկստանի արվեստի ինստիտուտ

**Ուզբեկստանի [[Մաննոն Ույգուր]]ի անվան արվեստի պետական ինստիտուտ**, բարձրագույն ուսումնական հաստատություն Տաշքենդում։

## Պատմություն
Ինստիտուտը հիմնադրվել է 1945 թվականին և որպես անկախ հաստատություն գործել է մինչև 2012 թվականը։
Ուզբեկստանի Հանրապետության նախագահի № 1771 հրամանագրով 2012 թվականի հուլիսի 4-ից Ուզբեկստանի արվեստի պետական ինստիտուտի և Տաշքենդի մշակույթի պետական ինստիտուտի հենքի վրա ստեղծվել է Ուզբեկստանի արվեստի և մշակույթի ազգային ինստիտուտը։

### Նախկին անվանումներ
1945-1954 թվականներին՝ Տաշքենդի Ա. Օստրովսկու անվան թատերական արվեստի պետական ինստիտուտ

1954-1990 թվականներին՝ Տաշքենդի Ա. Օստրովսկու անվան պետական գեղարվեստա-թատերական ինստիտուտ։ Անվանափոխվել է 1954 թվականին գեղարվեստական ֆակուլտետի բացումից հետո։

## Ֆակուլտետներ
* Դերասանական արվեստ
* Ռեժիսուրա
* Արվեստագիտություն
* Սցենարիստական և էկրանային դրամատուրգիա
* Տեխնոգեն արվեստ (հեռուստակինոօպերատորներ և ձայնային ռեժիսորներ)
* Թատերական արվեստ
* Հասարակական գիտությունների ամբիոն
* Լեզուների և գրականության ամբիոն

## Հետաքրքիր փաստեր
1968 թվականին Տաշքենդի գեղարվեստա-թատերական ինստիտուտում ձևավորվել է ուզբեկական «Յալլա» վոկալ-գործիքային համույթը։

## Շրջանավարտներ

* Ռազզակ Խամրաև
* Զաքիր Մուխամեդջանով
* Շուխրատ Աբբասով
* Լեոնիդ Բրոնևոյ
* Գալյա Իզմայլովա
* Տուրգուն Ազիզով
* Ուլմաս Ալիխաջաև
* Յակուբ Ախմեդով
* Անդրեյ Բոլտնև
* Վիկտոր Վերժբիցկի
* Սվետլանա Նորբաևա
* Դիլորոմ Կամբարովա
* Բատիր Զաքիրով
* Ֆարուխ Զաքիրով
* Ջամշիդ Զաքիրով
* Յոդգար Սագդիև
* Խայրուլլա Սագդիև
* Ռուստամ Սագդուլաև
* Տամարա Շաքիրովա
* Տուտի Յուսուպովա
* Տիմուր Բեկմամբետով
* Ջալիլ Աբդիկադիրով
* Բակի Օմուրալիև
* Արտիկ Ջալիև
* Բեքեշ Աբդիլդաև
* Վլադիմիր Ռեցեպտեր
* Մուխտար Աղա-Միրզաև
* Զինովիյ Ռոյզման
* Վադիմ Ռադուն
* Տատիբու Տուրսունբաևա
* Սադիմա Խոլմատովա
* Դին Մախամտդինով

## Ծանոթագրություններ

## Արտաքին հղումներ
Պաշտոնական կայք

Կատեգորիա:Կրթությունն Ուզբեկստանում
Կատեգորիա:Ուզբեկստանի համալսարաններ
Ձմռան արև

**Ձմռան արև** (), թուրքական հեռուստասերիալ, որը ցուցադրվել է թուրքական Show TV հեռուստաընկերության եթերում։ Հեռուստասերիալի ռեժիսորը Մուրատ Օնբյուլն է, իսկ պրոդյուսերը՝ Հաքան Էրենը։ Հեռուստասերիալի առաջին սերիան ցուցադրվել է 2016 թվականի փետրվարի 23-ին, իսկ վերջին 18 սերիան՝ 2016 թվականի հունիսի 21-ին։ Գլխավոր դերերում հանդես են գալիս Շյուքրու Օզյըլդըզը և Ասլը Էնվերը։

## Սցենար
Հեռուստասերիալը պատմում է կորցված ինքնության, արգելված սիրո, ինչպես նաև անցյալի, որը լի է բազմաթիվ գաղտնիքներով։ Իմանալով դրանց մասին՝ զույգի կյանքը սկսում է փոխվել։ Եվ միայն ուժեղ մարդը կարող է դրանք հաղթահարել՝ վերապրելով բոլոր դժվարությունները և հաճելի պահերը։

## Դերասանական կազմ
* Շյուքրու Օզյըլդըզ – **Էֆե/Մետե**
* Ասլը Էնվեր – **Նիսան**
* Շենայ Գյուրլեր – **Լեյլա**
* Բաշաք Փարլաք – **Սեդա**
* Մահիր Գյունշիրայ – **Մազհար**
* Հաքան Բոյավ – **Քադիմ**
* Հաքան Գերչեք – **Յաղուբ**
* Բերրաք Քուշ – **Սումրու**
* Գամզո Սյուներ Աթայ – **Ֆաթմա**
* Մեհմետ Էսեն – **Իսմայիլ**
* Բուսե Վարոլ – **Նադիդե**
* Էմրե Բուլութ – **Բուրաք**
* Օքան Սելվի – **Ռեշատ**

## Ծանոթագրություններ

## Արտաքին հղումներ
* Sinematürk'te Kış Güneşi
* Show TV'de Kış Güneşi 

Կատեգորիա:Թուրքական հեռուստասերիալներ
Արմեն Մարտիրոսյան (զինվոր)

**Արմեն Մարտիրոսյան** (), ապրիլյան քառօրյա պատերազմի մասնակից հայկական կողմից, պայմանագրային զինծառայող, հետախույզ։

## Կենսագրություն
Արմեն Մարտիրոսյանը ծնվել է 1996 թվականի դեկտեմբերի 27-ին, Գեղարքունիքի մարզի Գանձակ գյուղում։ Սովորել է Գանձակ գյուղի թիվ 1 միջնակարգ դպրոցում։ Դպրոցն ավարտելուց հետո 2011 թվականին ընդունվել է Գավառի երաժշտական քոլեջը։ Երաժշտական կրթությունից բացի Արմենը զբաղվում էր Արևելյան մարզաձևով։ Արմենը տանը փոքրն էր, ունի երեք քույր։ Տանը՝ Արմենին նվիրված անկյունը իր դաշնամուրի վրա են պատրաստել։ Իսկ դպրոցում Ռազմագիտության դասասենյակ և փառքի անկյուն է բացվել Արմենի ներկայությունը պահելու և սերունդներին դաստիարակելու համար։ 2015 թվականին զորակոչվել է բանակ։ Ծառայում էր Մարտակերտի շրջանի Մատաղիս գյուղում, այնուհետև տեղափոխել է Թալիշ գյուղ, որպես ավագ հետախույզ-գնդացրորդ:

## Մարտական գործողություններ
Մայիսի 10-ին ադրբեջանական կողմը լայնածավալ ռազմական գործողություններ է սկսում սահմանագծում։ Արմենը իրականացնում է հետախույզի բարդ ու պատասխանատու աշխատանքը, վիրավորվում, սակայն իսկույն վերադառնում է առաջնագիծ և աչքի ընկնում խիզախությամբ։ Սակայն, Արցախի Հանրապետության ՊԲ հյուսիսային ուղղությամբ տեղակայված Թալիշի զորամասերից մեկի պահպանության տեղամասում մայիսի 11-ին, ժամը 20:00-ի սահմանաններում մահացու հրազենային վիրավորում է ստանում։

## Պարգևներ
* Արցախի Հանրապետության Նախագահի կողմից Մարտական ծառայության մեդալ
* Հայաստանի Նախագահի կողմից «Արիություն» մեդալ
* Հայաստանի «Ղարաբաղյան պատերազմի վետերաններ» մեդալ
* ՀԿ-ի «Հայրենիքի պաշտպանության համար» մեդալ

## Հուղարկավորություն
Հոգեհանգիստը տեղի է ունեցել 2016 թվականի մայիսի 12-ին ժամը 18:00-ին, իսկ հուղարկավորությունը՝ 2016 թվականի մայիսի 13-ին, ժամը 13:30-ին Գանձակ գյուղի եկեղեցում։

## Ծանոթագրություններ

## Արտաքին հղումներ
* Դիսկուրս. Արմեն Մարտիրոսյան, Մհեր Շահգելդյան
* Մարտական դիրքում զոհված զինծառայողը զինվորական կարգով հուղարկավորվեց հայրենի գյուղում
* Գանձակը հրաժեշտ տվեց իր հերոս-զինծառայողին (ֆոտոշարք)
Նախնադարյան Ֆրանսիա

**Նախապատմական Ֆրանսիա**, Ֆրանսիայի մարդկային բնակեցման ժամանակաշրջան, սկսած գոմինիդներից ընհդուպ մինչև Բրոնզե դար, երբ այստեղ հայտնվեցին կելտերը, ովքեր ծագումով լատինական մշակույթից էին։

## Պալեոլիթ
### Վաղ պալեոլիթ
Ֆրանսիայում գտնված օլդուվյան և աշելյան մշակույթների գտածոները պատկանում են հոմինիդներին, ամենայն հավանականությամբ՝ *[[Homo erectus]]*-ին և *[[Homo heidelbergensis]]*-ին։ Մարդկային 560 տարվա ատամը (Արգո 149) գտնվել է Պերեպինյան քաղաքից ոչ հեռու՝ Կոն դ’Արգո քարանձավում։ Տոտավելյան մարդը Արգոյից (Caune de l’Arago) Տոտավել կոմունայում թվագրվում է 450 հազար տարեկան։ *Homo heidelbergensis-ից* մնացորդներ են մնացել Մոնմորեն։

Քարանձավներում վաղ պալեոլիթի բնակիչները ապրում էին որսի և հավաքչության շնորհիվ, կարողանում էին կառուցել խրճիթներ, նման բացահայտումներ են արվել Գրոտ-դյու-Լազարեում և Թերրա-Ամատայում։

### Միջին պալեոլիթ
[thumb|left|[Լևալլուայի տեխնոլոգիա]]
Ենթադրվում է, որ նեանդերթալացիները Եվրոպա են եկել Ք. ա. 300 հազար տարի առաջ և մեռած են համարվել Ք.ա. 40 հազար տարի առաջ, ենթադրաբար սառը կլիմայի պատճառով։ Այս շրջանում Ֆրանսիայում հայտնվաբերվեցին մեծաթիվ գտածոներ, կապված Մուստիերյան մշակույթի հետ, անունը դրվել է ի պատիվ ժայռաբնակ Լե-Մուստեին։ Նեանդերթալյան դարաշրջանի եղջյուրները, որոնք հայտնաբերվել էին Փարիզում գիտնականները թվագրեցին 200 հազար տարվա։ Լեվալլուայի տեխնոլոգիայով պատրաստված մի շարք զենքեր պատրաստված են հատուկ տեսակի մշակված քարերից, որոնք հայտնվել են դեռ վաղ պալեոլիթի դարաշրջանում, բայց նեանդերթալյան զենքերին ավելի նման են միջին պալեոլիթյան դարաշրջանի զենքերին։ Մարդակերության դեպքեր նեանդերտալացիների մոտ եղել են Մուլա-Ժերնսի (*Moula-Guercy*) և Լե-Պրադել (*Les Pradelles*) բնակավայրերում։

## Ծանոթագրություններ

ֆ
Կատեգորիա:Նախնադարյան Եվրոպա
Կատեգորիա:Ֆրանսիայի պատմություն
Ալեքսանդր Դրագովիչ

**Ալեքսանդր Դրագովիչ** (, ), սերբական ծագումով ավստրիացի ֆուտբոլիստ, պաշտպան։ Հանդես է գալիս գերմանական «Բայեր 04»-ի և Ավստրիայի ազգային հավաքականի կազմում։

## Ակումբային կարիերա
### «Բազել»
Դրագովիչը իր կարիերան սկսել է «*Ավստրիա Վիեն*»-ի կազմում։

2011 թվականի փետրվարի 1-ին Ալեքսանդր Դրագովիչը միացել է շվեյցարական «*Բազել*»-ին։ Թիմի կազմում իր նորամուտը նա նշել է «* Սանկտ Գալլեն*»-ի դեմ խաղում, որն ավարտվել է 3-0 հաշվով։ 2010/11 մրցաշրջանի արդյունքում «Բազել»-ը դարձել է Շվեյցարիայի չեմպիոն։

2011 թվականի հուլիսին ֆուտբոլիստը օգնել է թիմին դառնալ «*Ուռենկուպ*»-ի («*Ժամերի գավաթ*») գավաթակիր։ Շվեյցարիայի առաջնության շրջանակներում իր առաջին գոլն Ալեքսանդրը խփել է 2011 թվականի հոկտեմբերի 1-ին՝ «*Սերվետ*»-ի դեմ խաղում։ 2011/12 մրցաշրջանի ընթացքում Ալեքսանդր Դրագովիչը օգնել է թիմին դառնալ Շվեյցարիայի չեմպիոն և գավաթակիր։ 
 
2012/13 մրցաշրջանի արդյունքում Դրագովիչը «Բազել»-ի կազմում դարձել է Շվեյցարիայի չեմպիոն և գավաթի խաղարկության փոխչեմպիոն։

### «Դինամո Կիև»
2013 թվականի հուլիսի 26-ին Ալեքսանդր Դրագովիչը 5 տարվա պայմանագիր է կնքել ուկրաինական «Դինամո Կիև»-ի հետ։

2014/15 մրցաշրջանի ընթացքում Դրագովիչն օգնել է թիմին դառնալ Ուկրաինայի Պրեմիեր լիգայի չեմպիոն։ 2015 թվականի նոյեմբերի 4-ին Դրագովիչը խփել է իր առաջին գոլը Չեմպիոնների լիգայի շրջանակներում՝ «Չելսի»-ի դեմ խաղում։ Այդ խաղում «Դինամո»-ն պատվեել է 2-1 հաշվով։

### «Բայեր 04»
2016 թվականի օգոստոսի 22-ին Դրագովիչը տեղափոխվել է Բունդեսլիգան ներկայացնող «Բայեր 04»։ Նա թիմի հետ կնքել է 5 տարվա պայմանագիր։

## Միջազգային կարիերա
Մինչև Ավստրիայի ազգային հավաքականում հանդես գալը Դրագովիչը հանդես է եկել Ավստրիայի Մ17 և Մ19 հավաքականների կազմում։

Ալեքսանդրը առաջին անգամ հրավիրվել է ազգային հավաքական ԱԱ 2010-ի որակավորման փուլի Ռումինիայի հավաքականի դեմ խաղին մասնակցելու համար։ Իսկ իր դեբյուտը Ավստրիայի ազգային հավաքականի կազմում Ալեքսանդրը նշել է 2009 թվականի հունիսի 6-ին։ Հավաքականի կազմում իր առաջին գոլը Դրագովիչը խփել է 2014 թվականի նոյեմբերի 18-ին՝ Բրազիլիայի հավաքականի դեմ խաղում, որն ավարտվել է 1-2 հաշվով։

## Ձեռքբերումներ
### «Ավստրիա Վիեն»
* Ավստրիայի գավաթակիր - 2008/09

### «Բազել»
* Շվեյցարիայի չեմպիոն - 2010/11, 2011/12, 2012/13
* Շվեյցարիայի գավաթակիր - 2011/12

### «Դինամո Կիև»
* Ուկրաինայի չեմպիոն - 2014/15, 2015/16
* Ուկրաինայի գավաթակիր - 2013/14, 2014/15
* Ուկրաինայի սուպերգավաթակիր - 2016

## Ծանոթագրություններ

## Արտաքին հղումներ
* 
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Աուստրիա Վիեննայի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Կլեր Բոուեն

**Կլեր Բոուեն** (, ), ավստրալիացի դերասանուհի և երգչուհի, հայտնի է ABC-ի «Նեշվիլլ» հեռուստասերիալում Սքարլեթ Օ’Քոնորի դերով։

## Կյանք և գործունեություն
Կլեր Մարի Բոուենը ծնվել է Ավստրալիայում, Նոր Հարավային Ուելսում, 1984 թվականի մայիսի 12-ին։ Սովորել է Վուլլոնգոնգի համալսարանում, որն ավարտել է 2009 թվականին արվեստի բակալավրի աստիճանով։ Նույն թվականին խաղացել է գլխավոր կանացի դերը «Կոմբինացիա» ավստրալիական ֆիլմում։ Հաջորդ տարի նա հայտնվեց «Տուն և դեպի ճանապարհ» ավստրալիական սերիալում, այնուհետև՝ «Կլինիկա» ֆիլմում։ Նա ստացավ գլխավոր դեր «Գարնանային զարթոնք» բրոդվեյյան մյուզիքլի ավստրալիական տարբերակում։

2012 թվականի սկզբին Բոուենը ստացավ երգչուհի Սքարլեթ Օ’Քոնորի դերը ամերիկյան «Նեշվիլլ» հեռուստասերիալում։ 2012 թվականի օգոստոսին *[[The Huffington Post]]*-ը դերասանուհուն ներառեց ամենահետաքրքիր հեռուստաաստղերի ցանկի մեջ։

## Ֆիլմագրություն
### Հեռուստատեսություն

### Ֆիլմեր

## Սկավառակագրություն
### Ալբոմներ

## Ծանոթագրություններ

## Արտաքին հղումներ
* 

Կատեգորիա:1984 ծնունդներ
Կատեգորիա:Ավստրալիացի դերասանուհիներ
Կատեգորիա:Ավստրալիացի երգչուհիներ
Կատեգորիա:Ավստրալիացի կինոդերասանուհիներ
Կատեգորիա:Մայիսի 12 ծնունդներ
Վիներ Նոյշտադտ (Ավստրիա)

**Վիներ Նոյշտադտը** (, ), հողային ենթակայության քաղաք Ավստրիայում` Ստորին Ավստրիա դաշնային հողում։ Ըստ 2005 թվականի դեկտեմբերի 31-ի տվյալների բնակչությունը կազմում է 39.652 մարդ։ Ունի 60,96 կմ² տարածք։ Վարչատարածքային համարը` *30 401*։

## Պատմություն
Ավստրիական պատմության մեջ Վիներ Նոյշտադտը խաղացել է կարևոր դեր։ Հիմնադրվել է 1190 թվականին Լեոպոլդ VI-ի կողմից։ Քաղաքը շատ տիրակալների նստավայրն է եղել։ Այստեղ են ծնվել Ֆրիդրիխ III և Մաքսիմիլիան I կայսրերը։ Վերջինը թաղված է քաղաքում գտնվող եկեղեցում։ Թուրքերի հետ պատերազմի ժամանակ քաղաքին սպառնում էր թշնամու մեծ բազմությունը։ Քաղաքը վերապրել է 1529 և 1683 թվականների պաշարումները։ Կործանիչ հրդեհներից բացի, Վիներ Նոյշտադտն իր գոյության ամբողջ ընթացքում նաև դիմակայել է երկրաշարժերին։ Քաղաքի համար ճակատագրական էր 1768 թվականի երկրաշարժը։ 1834 թվականի խոշոր հրդեհից հետո Վիներ Նոյշտադտը վերակառուցվել է, քաղաքի հին պարիսպներն ու պատերը թաղվել են, սակայն պահպանվել են մի քանի պատմամշակութային շինություններ, օրինակ՝ հին դքսական (ապա` կայսերական) ամրոցը, որտեղ 1752 թվականից գործել է Մարիա Թերեզայի հիմնած Ռազմական ակադեմիան։

## Քաղաքական իրավիճակ
2010 թվականի տվյալներով քաղաքապետը Բերնհարդ Մյուլերն է (ԱՍԴԿ)։
Համայնքի խորհուրդը () բաղկացած է 40 տեղից.

* Ավստրիայի սոցիալ դեմոկրատական կուսակցություն (ԱՍԴԿ)` 21 տեղ
* Ավստրիայի ժողովրդավարական կուսակցություն (ԱԺԿ)` 10 տեղ
* Ավստրիայի ազատության կուսակցություն (ԱԱԿ)` 4 տեղ
* ﻿SLUKA կուսակցություն` 3 տեղ
* ﻿WNA կուսակցություն` 1 տեղ
* Կանաչների կուսակցություն` 1 տեղ։

## Քույր քաղաքներ
* Հռենոսի Մոնհայմ, Գերմանիա (1971)
* Դեզենցանո դել Գարդա, Իտալիա (2002)
* Հարբին, Չինաստան (2006)

## Պատկերասրահ

File:Wr Neustaedter Dom.jpg|Մայր տաճարը
Պատկեր:Neustadt in Europa 2006.png|  Վիներ Նոյշտադտը Կենտրոնական Եվրոպայում
Պատկեր:WrNeustadtHauptplatz051027a.jpg|Գլխավոր հրապարակը
Պատկեր:Wiener Neustadt - ehemalige Klosterkirche der Dominikanerinnen (2).JPG| Սուրբ Պետրոսի փակ տաճարը


## Ծանոթագրություններ

## Արտաքին հղումներ
Քաղաքի պաշտոնական կայք

Կատեգորիա:Ավստրիայի քաղաքներ
Կատեգորիա:1194 թվականին հիմնադրված բնակավայրեր
Գյոտց Օտտո

**Օտտո Գյոտց** (, ), գերմանացի դերասան։ Հայտնի է իր բարձր հասակով (196 սմ)։

## Կենսագրություն
### Վաղ տարիներ
Օտտո Գյոտցը ծնվել է Դիտցենբախում։ Նրա ծնողներն ունեին հացի խանութ։ 1987-88 թվականներին սովորել է Բեռլինի համալսարանում, ինչից հետո 1989 թվականին սովորել է դերասանական արվեստ Ավստրիայում՝ Գրացի երաժշտության և թատերական արվեստի համալսարանում։ 1989-1993 թվականներին սովորել է Մյունխենի Օտտո Ֆալկենբերգի դրամատիկական արվեստի դպրոցում։ Սովորելու ընթացքում խաղացել է Բեռլինի Շիլլերի անվան թատրոնում և Մյունխենի կամերային թատրոնում։

### Կարիերա
Օտտո Գյոտցը առավել մեծ ճանաչում է ձեռք բերել պարոն Սթեմփերի՝ Ջեյմս Բոնդի մասին պատմող ֆիլմերի՝ «Վաղը երբեք չի մահանում» (1997) սերիայի չարագործ Էլիտոն Կավերի օգնականի դերով։ Քասթինգի ժամանակ նրան տվել են 20 վայրկյան ներկայանալու համար։ Դերասանն ասել է․ «Ես մեծ եմ։ Ես վատն եմ։ Ես ճաղատ եմ։ Ես գերմանացի եմ։ Սա հինգ վայրկյան»(): Հենց դա էլ օգնել է նրան ստանալ իր դերն այդ ֆիլմում։

Օտտո Գյոտցը նաև կատարել է ՍՍ թիկնապահի դերը Սթիվեն Սփիլբերգի «Շինդերլերի ցուցակը» (1993) ֆիլմում, իսկ հետո կատարել է ՍՍ շտուրմբաննֆյուրեր Օտտո Գյունշեի դերը «Աղբանոց» (2004) ֆիլմում։ 2006 թվականին դերակատարել է «Այլմոլորակայինի հերձումը» ֆիլմում։ 2009 թվականից Օտտո Գյոտցը նկարահանվել է «Երկաթե երկինք» ֆիլմում (թողարկվել է 2012 թվականին)՝ կատարելով գերմանացի սպա Կլաուս Ադլերի դերը։

Հեռուստատեսությունում Օտտո Գյոտցը կատարել է ամենատարբեր ժանրերի դերեր՝ սկսած էքշնից («Millennium Mann», 2005) և ռոմանտիկ մելոդրամաներից («Apollonia», 2 սերիա, 2006) մինչև ամանորյա կատակերգություններ («Rettet die Weihnachtsgans», 2007)։ 2008 թվականի հունվարից մինչև մարտ Օտտո Գյոտցը խաղացել է նաև թատերական ներկայացումներում. դերակատարել է «Und abends Gäste» ժամանակակից կատակերգությունում՝ բեռլինյան «Կուրֆյուրստենդամ թատրոն»-ում։

2013 թվականին կատարել է կանադացի հոկեյիստ Ֆիլ Էսպոզիտոյի դերը «Լեգենդ № 17» ֆիլմում։

## Անձնական կյանք
Օտտո Գյոտցն ամուսնացած է։ Ունի երեք աղջիկ և որդի։ Ընտանիքի հետ ապրում է Մյունխենում։

## Պարգևներ
2010 թվականի դեկտեմբերի 7-ին Օտտո Գյոտցը զբաղեցրել է առաջին հորիզոնականը «TV Total Pokerstars.de Nacht»-ում և ստացել է 50000 եվրո մրցանակ։

## Ֆիլմագրություն

## Ծանոթագրություններ

## Արտաքին հղումներ
* 
* Պաշտոնական կայք
* Götz Otto über Vatersein und sein Bösewichtimage  հարցազրույց Filmreporter.de կայքում
* Օտտո Գյոտցը «Աղբանոց» ֆիլմում www.meaus.com կայքում

Կատեգորիա:Գերմանացի դերասաններ
Կատեգորիա:Գերմանացի սցենարիստներ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Մենամարտիկ (ֆիլմ, 2005)

**«Մենամարտիկ»** (), հարավկորեական պատմական մելոդրամա՝ համեմված արևելյան մոտիվներով և կատակերգության տարրերով, ռեժիսորը Լի Մյեն-սենն է, մեծ էկրան դուրս է եկել 2005 թվականին։

## Նկարագրություն
XVIII դար, Կորեան եղել է Չոսոն դինաստիայի դարաշրջանում։ Կին-ոստիկանը Նամ-սուն անունով Ան գործընկերոջ հետ հետապնդում է կասկածյալին հանցագործության մեջ, հանում է իրա վրայից դիմակը և սիրահարվում է տխուր աչքերին։ Նամ-սունը պետք է հանցագործի հարցերը լուծի և պարտավոր է կռվի իր հետ, չնայած նրան, որ նա հոգու խորքում սիրում է նրան։

## Դերասանական կազմ
* Խա Ջի-վոն — դետեկտիվ Նամ-սուն  
* Կան դոն-վոն — տխուր աչքեր  
* Ան Սոն-գի — դետեկտիվ Ան  
* Սոն Յոն-չան — պաշտպանության նախարար 
* Յուն Ջու-սան — Բոնգ-չոլ

## Մրցանակներ և անվանակարգեր
**Մրցանակ «[[Մեծ զանգ]]»**
* Երկրորդ պլանի լավագույն դերասան — Ան Սոն-գի (անվանակարգ)
* Լավագույն օպերատորական աշխատանք — Խվան Գի-սոկ (անվանակարգ)
* Լավագույն գեղարվեստի աշխատանք — Լեե Հյեոնգ-ջու, Չո Գըն-հյոն (**մրցանակ**)
* Լավագույն հագուստները (անվանակարգ)
* Լավագույն մոնտաժ — Կո Իմ-պյո (անվանակարգ)
* Լավագույն տեսողական էֆֆեկտներ (անվանակարգ)
**Մրցանակ «[[Կապույտ վիշապ]]»**
* Երկրորդ պլանի լավագույն դերասան — Ան Սոն-գի (անվանակարգ)
* Լավագույն օպերատորական աշխատանք — Խվան Գի-սոկ (անվանակարգ)
* Լավագույն գեղարվեստի աշխատանք — (**մրցանակ**)
* Լավագույն տեսողական էֆֆեկտներ (անվանակարգ)

## Ծանոթագրություններ

Կատեգորիա:2000-ականների կորեերեն ֆիլմեր
Կատեգորիա:2005 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
I Bet You Look Good on the Dancefloor

**«I Bet You Look Good on the Dancefloor»,** ամերիկյան ինդի ռոք Arctic Monkeys խմբի երգը։ Դարձել է նրա դեբյուտային «Whatever People Say I Am, That’s What I’m Not» ալբոմի առաջին սինգլը, Domino Recording-ի հետ պայմանագիր ստորագրելուց հետո։

## Մրցանակներ
2006 թվականի փետրվարի 26-ին երգը հաղթել է «լավագույն երգ» անվանակարգում NME Awards-ի ժամանակ։

«Գրեմիի 49֊րդ մրցանակաբաշխությանը» ստացել է առաջադրում «լավագույն ինստրումենտալ ռոք կատարում» անվանակարգում։

## Տեսահոլովակ
Տեսահոլովակում ցուցադրվում է խմբի համերգը՝ քիչ հանդիսատեսով։ Տեսահոլովակը նկարահանված է 1970-ականների տեսախցիկով, որպեսզի ցույց տա «հնի» ազդեցությունը։ Այսպիսի տեսահոլովակ ունի The Strokes խմբի «Last Nite» երգը, իսկ  Arctic Monkeys֊ը, ինչպես հայտնի է, համարվում է The Strokes խմբի երկրպագուն։

## Երգացանկ

## Հիթ շքերթներ և հավաստագրեր
### Հիթ շքերթներ

### Հավաստագրեր

## Ծանոթագրություններ

## Արտաքին հղումներ
* 
* Երգի բառերը MetroLyrics֊ում 

Կատեգորիա:2005 երգեր
Կատեգորիա:2005 սինգլներ
Կատեգորիա:UK Singles Chart գլխավորած սինգլներ
Կրիժևցի

**Կրիժևցի** (), քաղաք Խորվաթիայի հյուսիսային մասում։ Մեծությամբ  Կոպրիվնիցկո-Կրիժևացկայա ժուպանության երկրորդ քաղաքն է։ Բնակչությունը կազմում է 11 541 մարդ (2001 թվական), 2006 թվականի տվյալներով՝ շուրջ 12 000 մարդ։

Կրիժևցի քաղաքը գտնվում է Զագրեբի հյուսիս-արևելքում (հեռավորությունը մայրաքաղաքից 60 կմ)։ 20 կմ դեպի հարավ գտնվում է Վրբոնեց քաղաքը, 30 կմ դեպի հյուսիս-արևելք՝ Կոպրիվնիցա քաղաքը, 30 կմ դեպի հարավ-արևելք՝ Բելովար քաղաքը, 50 կմ դեպի հյուսիս-արևմուտք՝ Վարաժդին քաղաքը։

Կրիժևցիում գտնվում է երկաթուղային Զագրեբ - Բուդապեշտ մայրուղին։ Քաղաքի տնտեսության հիմքը կազմում է սննդի և մետաղամշակման արդյունաբերությունը։

## Պատմություն և տեսարժան վայրեր
Վերին Կրիժևցին առաջին անգամ հիշատակվել է 1193 թվականին։ 1253 թվականին այն ստացել է քաղաքի կարգավիճակ։

Քաղաքի հարևանությամբ գտնվող Ստորին Կրիժևցին զարգանում էր փոքր-ինչ ավելի դանդաղ և քաղաքի կարգավիճակ ստացել է 1405 թվականին։ Մինչև 18-րդ դարը Ստորին և Վերին Կրիժևցի քաղաքները զարգանում էին իրարից անկախ, ինչպես երկու տարբեր քաղաքներ։ 1752 թվականին կայսրուհի Մարիա Թերեզան իր հրամանագրով քաղաքները միավորել է։

Քաղաքի ամենահին եկեղեցին 11-րդ դարում կառուցված Սուրբ Խաչ եկեղեցին է։ 17-րդ դարում կառուցվել է Սուրբ Աննա եկեղեցին։ Սուրբ երրորդության մայր տաճարը կառուցվել է 1817 թվականին։

## Հայտնի բնիկներ եւ բնակիչներ
* Մարյան Դետոնի (1905-1981). նկարիչ
* Մարկո Կրիժևչանին (1588-1619). Հռոմի Կաթոլիկ եկեղեցու սուրբ
* Մարսել Կիպաչ (1894-1915). գյուտարար։ Նրան է նվիրված քաղաքային թանգարանի բաժիններից մեկը։

## Նկարներ

Պատկեր:Saint Anna - Krizevci.jpg|Սուրբ Աննա Եկեղեցի
Պատկեր:Crkva sv.Križa Križevci.jpg|Սուրբ Խաչ եկեղեցի


## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:Խորվաթիայի քաղաքներ
Սուրեն Մելքումյան

**Սուրեն Մելքումյան** (), ապրիլյան քառօրյա պատերազմի հերոս։

## Կենսագրություն
Սուրեն Մելքումյանը ծնվել է 1979 թվականի հոկտեմբորի 10-ին,  Արցախի Հադրութի շրջանի Տումի գյուղում։ Սովորել է Տումի գյուղի դպրոցում։ Դպրոցն ավարտելուց հետո 1997 թվականին ընդունվում է Վազգեն Սարգսյանի անվան ռազմական ինստիտուտ։ 2001 թվականին ավարտելով ռազմական ինստիտուտը լեյտենանտի կոչումով և կապավորի մասնագիտությամբ, ծառայել է ԼՂՀ ՊԲ մի շարք զորամասերում ամենուր ցուցաբերելով բարձր կատարողական կարգապահություն և մարտական պատրաստվածություն։ Հարուստ փորձի և բարձր պատասխանատվության համար նշանակվում է զորամասի վառելիքա-քսայուղային նյութերի ծառայության պետ։

## Մարտական գործողություններ
Ապրիլի 1-ին ադրբեջանական կողմը լայնածավալ ռազմական գործողություններ է սկսում սահմանագծում։ Սուրենը՝ իր չորս ընկերների հետ առանց տատանվելու նետվում է առաջնագիծ, որտեղ ծանր մարտ էր մղվում, մարտնչում է որպես հասարակ զինվոր, և իր չորս սպա ընկերների հետ կյանքը տալիս հայրենի հողի համար։

## Պարգևներ
* «Անբասիր ծառայության» 1-ին աստիճանի մեդալ
* Հայաստանի զինված ուժերի 20-ամյակին նվիրված մեդալ

## Հուղարկավորություն
Հոգեհանգիստը տեղի է ունեցել 2016 թվականի ապրիլի 3-ին ժամը 17:00-ին, իսկ հուղարկավորությունը՝ 2016 թվականի ապրիլի 4-ին, ժամը 13:00-ին Տումի գյուղի եկեղեցում ։

## Ծանոթագրություններ

## Արտաքին հղումներ
* Սուրեն Մելքումյան. 4 տղաների հոր կիսատ մնացած երազանքները (Ֆոտո)
* Սուրեն Մելքումյան
* հերոս նահատակ Մելքումյան Սուրենի տանը Yerkir.am Մայոր Սուրեն 
* Yerkir.am Մայոր Սուրեն Մելքումյանը 4 ընկերների հետ գնաց մահվանն ընդառաջ
* «Սուրենը որդիներին զինվորականի պես էր դաստիարակում». պատմում է զոհված զինծառայողի կինը
* Քառօրյա պատերազմի զոհերը․Սուրեն Մելքումյան 

Կատեգորիա:Քառօրյա պատերազմի մասնակիցներ հայկական կողմից
Անտե Ռեբիչ

**Անտե Ռեբիչ** (, ), խորվաթ ֆուտբոլիստ, կիսապաշտպան։ Վարձակալական հիմունքներով հանդես է գալիս գերմանական «Այնտրախտ»-ի և Խորվաթիայի ազգային հավաքականի կազմում։

## Ակումբային կարիերա
### «Ֆիորենտինա»
2013 թվականի օգոստոսի 28-ին Անտե Ռեբիչը միացել է իտալական «Ֆիորենտինա»-ին։ Նա թիմի հետ կնքել է 5 տարվա պայմանագիր։ Թիմում նա ստացել է 9 համարի խաղաշապիկը։

Թիմի կազմում իր նորամուտը նա նշել է 2013 թվականի սեպտեմբերին՝ «Ռոմա»-ի դեմ խաղում։ Իտալական ակումբի կազմում նա իր առաջին գոլը խփել է 2014 թվականի հունվարին՝ Իտալիայի գավաթի խաղարկության շրջանակներում կայացած «Կիևո»-ի դեմ խաղում։ Մայիսի 18-ին նա խփել է իր երկրորդ գոլը՝ «Տորինո»-ի դեմ խաղում, որն ավարտվել է 2-2 հաշվով։

### «ՌԲ Լայպցիգ»
2013 թվականի օգոստոսի 3-ին Ռեբիչը վարձակալական հիմունքներով տեղափոխվել է «ՌԲ Լայպցիգ»։

### Վերադարձ «Ֆիորենտինա»
Վարձակալության ավարտից հետո ֆուտբոլիստը վերադարձել է «Ֆիորենտինա»։ Վերադարձից հետո իր առաջին հանդիպումը մեկնարկային կազմում անցկացրել է սեպտեմբերի 23-ին՝ մրցելով «Բոլոնիա»-ի դեմ։ Եվրոգավաթների շրջանակներում իր դեբյուտը Անտեն նշել է հոկտեմբերի 1-ին՝ «*Բելենենսես*»-ի դեմ խաղում։

Նոյեմբերի 1-ին նա խփել է իր առաջին գոլը վերադարձից հետո՝ «*Ֆրոսինոն*»-ի դեմ խաղում։

### «Վերոնա» և «Այնտրախտ»
«Ֆիորենտինա»-ի կազմում 6 հանդիպում անցկացնելուց հետո Անտե Ռեբիչը վարձավճարով տեղափոխվել է «Վերոնա»։ Նա իտալական ակումբի կազմում մասնակցեց 9 հանդիպման։

2016 թվականի հուլիսին Ռեբիչը տեղափոխվել է «Այնտրախտ»։ Թիմի կազմում իր նորամուտը նա նշել է սեպտեմբերի 17-ին՝ «Բայեր 04»-ի դեմ խաղում։ Այդ խաղում նա փոխարինել է Մարկո Ֆաբիանին, իսկ հանդիպումն ավարտվել է 2-1 հաշվով։

## Միջազգային կարիերա
Խորվաթիայի ազգային հավաքականի կազմում իր նորամուտն Անտեն նշել է 2013 թվականի օգոստոսի 14-ին՝ Լիխտենշտայնի հավաքականի դեմ խաղում։ Նա այդ խաղում փոխարինման է դուրս եկել 63-րդ րոպեին, իսկ 67-րդ րոպեին խփել է իր առաջին գոլը հավաքականի կազմում։

## Ձեռքբերումներ
* Գերմանիայի գավաթի խաղարկության փոխչեմպիոն - 2016/2017

## Ծանոթագրություններ

## Արտաքին հղումներ
* 
* 
* Էջը transfermarkt.de կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆիորենտինայի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Սպլիտի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Հայդուկ Սպլիտի ֆուտբոլիստներ